Diari Oficial de la Generalitat Valenciana


Sumari del DOGV 8863, del 22-07-2020 (2020/5815)

RESOLUCIÓ número 275/2020, de 16 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball de naturalesa funcionarial, número 18, cap d'Unitat de Coordinació Informàtica i 19, cap d'Unitat de Producció i Explotació dels Sistemes Informàtics. (Convocatòria LD número 3/2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5815


Data del document
:   16-07-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ número 275/2020, de 16 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball de naturalesa funcionarial, número 18, cap d'Unitat de Coordinació Informàtica i 19, cap d'Unitat de Producció i Explotació dels Sistemes Informàtics. (Convocatòria LD número 3/2020).  
 [2020/5815]  
Mitjançant Resolució número 49/2020, de 27 de febrer, del director de l'Agència de Prevenció i Lluita contra el Frau i la Corrupció de la Comunitat Valenciana, es convoca la provisió, pel sistema de lliure designació, dels llocs de treball vacants de naturalesa funcionarial número 18, cap d'Unitat de Coordinació Informàtica i número 19, cap d'Unitat de Producció i Explotació dels Sistemes Informàtics (Convocatòria LD número 3/2020).  
En l'expedient número 2020/C06\_01/000006, consta l'informe preceptiu i vinculant emés per la cap d'Àrea d'Administració, Recursos Humans i Gestió Econòmica de l'Agència, en data 30 de juny de 2020, sobre el compliment dels requisits de participació en la convocatòria per part de les persones candidates.  
Consta així mateix l'informe emés pel director d'Anàlisi i Investigació de l'Agència respecte a cadascun dels llocs, referent a la trajectòria professional de les persones aspirants, l'entrevista realitzada, l'avaluació del contingut de l'estudi presentat, comprovació dels mèrits al·legats així com de les habilitats, actituds i aptituds de les persones candidates, en relació amb les funcions concretes a desenvolupar i els principis d'actuació del personal de l'Agència continguts en l'article 5 del seu Reglament de funcionament i règim interior.  
  
De conformitat amb l'assenyalat en els informes esmentats, es considera María Isabel Valero Montoya, com la funcionària més idònia per a l'acompliment del lloc de treball número 18, amb la denominació de cap d'Unitat de Coordinació Informàtica, i José Javier Alamà Izquierdo, com el funcionari més idoni per a l'acompliment del lloc de treball número 19, amb la denominació de cap d'Unitat de Producció i Explotació dels Sistemes Informàtics. S'ha valorat la seua carrera i l'experiència professional, així com les seues aptituds, capacitats i competències acreditades.  
En virtut del que es disposa en els articles 99 i 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, fent ús de les funcions atribuïdes per la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i per l'article 13.1.d) del Reglament de 27 de juny de 2019, de funcionament i règim interior de l'Agència (DOGV núm. 8582, de 2.07.2019), resolc:  
  
Primer  
Nomenar María Isabel Valero Montoya, funcionària de carrera d'Administració local, grup A, subgrup A2, escala d'Administració especial, de l'Ajuntament de Godella (València), amb DNI \*\*6064\*\*, cap d'Unitat de Coordinació Informàtica d'aquesta Agència, lloc número 18, grup A, subgrup A1/A2, complement de destí 26 i complement específic E049.  
La presa de possessió en el lloc es produirà en data 22 de juliol de 2020.  
  
Segon  
Nomenar José Javier Alamà Izquierdo, funcionari de carrera d'Administració local, grup A, subgrup A1, escala d'Administració especial, de l'Ajuntament de Llíria (València), amb DNI \*\*9116\*\*, cap d'Unitat de Producció i Explotació dels Sistemes Informàtics d'aquesta agència, lloc número 19, grup A, subgrup A1/A2, complement de destí 26 i complement específic E049.  
La presa de possessió en el lloc es produirà en data 22 de juliol de 2020.  
Tercer  
Publicar aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes a comptar de l'endemà de la notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant el jutjat contenciós administratiu corresponent en el termini de dos mesos, conforme al previst en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
  
València, 16 de juliol de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan Antoni Llinares Gómez.